Paraíso tropical
__БЕЗКН__

-{Paraíso tropical}- () бразилска је теленовела, продукцијске куће Реде Глобо, снимана 2007.

Синопсис 

Антенор Кавалканти је моћни предузетник, син бившег робијаша Белисарија, кога не жели у својој близини. Иако ожењен Ана Луисом, Антенор има младу љубавницу Фабијану, адвокатицу Групе Кавалканти. Међутим, Фабијана није једина љубавница коју Антенор има. 

Годинама раније, Антенор је изгубио јединог сина, Марсела, када је имао 16 година, и од тада очајнички жели наследника који би преузео контролу над Групом Кавалканти након његове смрти. Како нема сина који би га наследио, као могућег наследника своје империје види младог Данијела Бастоса, сина баштована Нереуа.

Међутим, Данијел није једини у трци за место председника компаније. Олаво Новаес, Антеноров нећак, жели позицију председника по сваку цену. Највећа препрека његовом циљу ће бити Данијел. 

Будући да Антенор жели да прошири империју куповином терена које ће претворити у туристичке комплексе, Данијел долази на пут у Бахију да би купио посед који би био претворен у први туристички комплекс групе. 

Током пловидбе морем, Данијел доживи несрећу. Спасава га Паула Вијана, скромна и вредна девојка, а током његовог опоравка се Паула и Данијел заљубе једно у друго. 

Пошто не жели да Антенорова империја падне у руке сину једног баштована, Олаво му уз помоћ верног сарадника, Жадера, макроа и криминалца, смешта замку, због чега Данијел завршава у затвору. Будући да је Паула Данијелов алиби, Олаво сплеткама успева да Паула оде из Бахије и раздвоји пар. 

Паула је ћерка Амелије, бивше проститутке и власнице бордела, где живе многе проститутке, попут Бебел. Бебел је проститутка која је у вези са макроом Жадером, и са њим одлази у Копакабану. Тамо ће упознати Олава, започети страствену везу са њим, и постати његова саучесница у злочинима и сплеткама. Упркос томе, Бебел је особа доброг срца, само спремна на све за Олава, човека кога воли.

На самрти, Паула сазнаје да није Амелијина ћерка, и раздвојена од Данијела, одлази у Рио да пронађе деду, Исидора. Иако не зна, Паула има сестру близнакињу, Таис. Такође, Таис не зна за Паулино постојање. Премда су идентичне, Таис је Паулина сушта супротност. Попут Олава, Таис је амбициозна, окрутна, спремна на све да се домогне циља.

Након што изађе из затвора, Данијел одлучује да потражи Паулу и разјасни све, као и то да спере љагу са свог имена и открије ко му је све то сместио. Међутим, Олаво неће мировати, а ствари ће се додатно закомпликовати када Таис и Паула сазнају за постојање оне друге.

Тако ће почети борба за наследника империје, из које ће само један изаћи као победник.....

Улоге

Референце 

Бразилске теленовеле
Глобове теленовеле
Бразилске серије које су се почеле приказивати 2007.
Бразилске серије које су се престале приказивати 2007.
Теленовеле на португалском језику